JY LEES NOU Celebs se vreemde diëte
In Hollywood is voorkoms en gewig ’n ewige stryd. Daar’s geweldige druk op bekendes om perfek te lyk. Al tel ’n ster net ’n paar kilo's op, haal dit die skinderblaaie. En dikwels dryf wanhoop celebs tot vreemde diëte.
Daar is nou omstredenheid oor die TV-werklikheidsprogram The Biggest Loser, want sy deelnemers word brandmaer tydens die program, maar tel daarna elke gram gewig op sodra hul weer by die huis is.
Kevin Hall, ’n wetenskaplike by ’n federale navorsingsinsituut in Amerika, het vir ses jaar lank deelnemers aan The Biggest Loser gevolg om agter te kom hoekom hulle nie hul gewig kon afhou nie. Die meeste deelnemers van seisoen 8 het weer hul gewig opgetel. Sommiges weeg selfs nóg swaarder as voor hul deelname aan die program.
FOTO: Instagram /@biggestlosernbc
Hy het vasgestel dat dit te make het met die deelnemers se rustende metabolisme, berig The New York Times. Al was hulle voorheen oorgewig, was die deelnemers se metabolisme tóé normaal vir hul lengte. Nadat hulle suksesvol gewig verloor het, was hul metabolisme aansienlik stadiger as voorheen.
In 7de Laan se goue jare was die boekwurm Emma, gespeel deur Bertha le Roux, een van die gewildste karakters. Bertha het op haar dag 15 kilogram verloor op die Dr. Cohen-dieet. Op die streng vetvrye dieet kon sy haarself tussen maaltye bederf met 'n versnapering van Provitas met Canderel-versoeter daaroor gestrooi. Vandag is sy 'n aanhanger van Tim Noakes en Die Kosrevolusie se Banting-dieet.
“Banting help met jou gesondheid. As jy jouself van alle koolhidrate en suiker ontneem, kan jy die lewe vir jouself baie moeilik maak. Cohen is nie volhoubaar nie,” het sy aan Fanie Cronjé gesê.
Bertha bied Donderdagoggende ’n program op Radio Kansel aan en haar DVD vir kinders, Godstories, word in Julie bekend gestel. Sy speel later vanjaar in die fliek O Vet! die rol van 'n joernalis wat saam met haar vriendin na 'n fat camp toe gaan.
Bekendes se vreemde diëte
Marilyn het haar dag begin met twee rou eiers, opgeklits in ’n glas warm melk. Geen middagete nie en vir aandete opgekookte lewer, steak of lam met vyf wortels. Vir nagereg sou dit hot fudge sundae wees.
Sy was bekend vir haar eie konkoksies soos grondboontjiebotter-en-steak-toebroodjie of vrugteslaai met maaskaas of suurroom. Sy het ook pizza verorber en was lief vir roomys.
Dié Grammy-wenner het aandag getrek met Master Cleanse, ’n vloeistofdieet van suurlemoen enrooipeper (cayenne peper) in warm water. Sy kon darem een dag van die week afneem vir pizza en wyn.
Sy volg blykbaar die Tracy Anderson-babakos-dieet waar ontbyt en middagete bestaan uit Gerber-babakos. Vir aandete word daar 'n gebalanseerde, gesonde maaltyd geëet.
Madonna het die baie streng Macrobiotic-dieetplan gevolg. Hier word alle koring, vleis, eiers en suiwel uitgeskakel. Op die dieet was sy aangemoedig om “seegroente” soos alge, kelp en spirulina te eet.
Gwyneth het 'n leefstyl waar sy alles eet wat “goed” is en alle brood, rooivleis, suiwel, eiervrug en selfs tamaties uit haar dieet sny. Vir ontbyt drink sy 'n groensap en vir die res van die dag volg sy 'n vegan-tipe eetplan.
Hy was op die All-kale and chewing gum-dieet, waar jy net kale en kougom mag eet. Die dieet moet streng deur 'n gesondheidskenner gemonitor word en kan baie skadelik wees. Jake het dit bloot vir ’n rol gedoen.
Harry van One Direction drink 'n koppie swart koffie met twee eetlepels botter en 'n eetlepel MCT-olie (uit kokosneut), die res van die dag word maaltye sterk bepaal deur wanneer dit geëet word en daar moet by 'n tyd gehou word. Geen alkohol en verwerkte voedsel mag gebruik word nie. Dit staan bekend as die “Bulletproof diet”.
- LET WEL: SARIE beveel geen diëte aan nie.